ai4bharat/Pralekha huggingface dataset:
आदिवासी विकास मंत्रालय
रांची येथे 15 नोव्हेंबर रोजी पंतप्रधानांच्या हस्ते भगवान बिरसा मुंडा स्मृती उद्यानासह स्वातंत्र्यसैनिक संग्रहालयाचे उद्घाटन
15 नोव्हेंबर - भगवान बिरसा मुंडा यांची जयंती - आदिवासी गौरव दिवस म्हणून साजरी करणार
आदिवासी संस्कृती आणि इतिहासाचे जतन आणि संवर्धन करण्यासाठी संग्रहालय महत्त्वपूर्ण भूमिका बजावेल
संग्रहालयात भगवान बिरसा मुंडा यांचा 25 फुट उंचीचा पुतळा असेल
अन्य आदिवासी स्वातंत्र्यसैनिकांचे योगदानही अधोरेखित करणार
नवी दिल्ली, 14 नोव्हेंबर 2021
भगवान बिरसा मुंडा यांची जयंती आदिवासी गौरव दिवस म्हणून साजरी केली जाईल असे भारत सरकारने घोषित केले आहे. यानिमित्ताने पंतप्रधान श्री नरेंद्र मोदी 15 नोव्हेंबर 2021 रोजी सकाळी 9:45 वाजता रांची येथील भगवान बिरसा मुंडा स्मृती उद्यानासह स्वातंत्र्यसैनिक संगहालयाचे दूरदृश्य प्रणालीच्या माध्यमातून उद्घाटन करतील.
आदिवासी समुदायांचे अमूल्य योगदान विशेषत: भारतीय स्वातंत्र्य लढ्यात त्यांनी दिलेले बलिदान पंतप्रधानांनी नेहमीच अधोरेखित केले आहे. पंतप्रधानांनी 15 ऑगस्ट 2016 रोजी त्यांच्या स्वातंत्र्यदिनाच्या भाषणात, भारताच्या स्वातंत्र्य लढ्यात आदिवासी स्वातंत्र्यसैनिकांनी बजावलेल्या भूमिकेवर जोर देऊन, येणाऱ्या पिढ्यांना त्यांनी देशासाठी दिलेल्या बलिदानाची माहिती मिळावी या दृष्टीने, शूर आदिवासी स्वातंत्र्य सैनिकांच्या स्मरणार्थ देशाच्या विविध भागात कायमस्वरूपी समर्पित संग्रहालये बांधण्याची संकल्पना मांडली होती. आदिवासी व्यवहार मंत्रालयाने आत्तापर्यंत दहा आदिवासी स्वातंत्र्यसैनिकांच्या संग्रहालयाच्या बांधकामाला मंजुरी दिली आहे. ही संग्रहालये विविध राज्ये आणि प्रदेशांतील आदिवासी स्वातंत्र्यसैनिकांच्या स्मृती जतन करतील.
जिथे भगवान बिरसा मुंडा यांनी आपल्या प्राणांची आहुती दिली तिथे रांची येथील जुन्या मध्यवर्ती कारागृहात भगवान बिरसा मुंडा स्मृती उद्यानासह स्वातंत्र्य सैनिक संग्रहालय हे झारखंड राज्य सरकारच्या सहकार्याने उभारण्यात आले आहे. देशासाठी आणि आदिवासी समाजासाठी त्यांनी दिलेल्या बलिदानाला आदरांजली म्हणून हे संग्रहालय कार्य करेल. आदिवासी संस्कृती आणि इतिहासाचे जतन आणि संवर्धन करण्यात हे संग्रहालय महत्त्वाची भूमिका बजावेल. आदिवासींनी त्यांची वने, जमिनीचे हक्क, त्यांची संस्कृती यांच्या रक्षणासाठी केलेला संघर्ष आणि राष्ट्र उभारणीसाठी त्यांनी दाखवलेले शौर्य आणि बलिदान या संग्रहालयाच्या माध्यमातून प्रदर्शित केले जाईल.
भगवान बिरसा मुंडा यांच्यासोबतच , या संग्रहालयाच्या माध्यमातून शहीद बुधू भगत, सिद्धू-कान्हू, निलांबर-पितांबर, दिवा-किसून, तेलंगा खाडिया, गया मुंडा, जत्रा भगत, पोटो एच, भगीरथ मांझी, गंगा नारायण सिंग यांसारख्या विविध चळवळींशी संबंधित इतर आदिवासी स्वातंत्र्यसैनिकांचे योगदानही अधोरेखित केले जाणार आहे. या संग्रहालयात भगवान बिरसा मुंडा यांचा 25 फुट उंचीचा पुतळा आणि इतर स्वातंत्र्यसैनिकांचे नऊ फुट उंचीचे पुतळे असतील.
शेजारील 25 एकर जागेत स्मृती उद्यान विकसित करण्यात आले असून त्यात संगीत कारंजे, अन्न गृह परिसर, बालोद्यान, इन्फिनिटी पूल, उद्यान आणि मनोरंजनाच्या इतर सुविधा असतील.
या कार्यक्रमाला केंद्रीय आदिवासी व्यवहार मंत्रीही उपस्थित राहणार आहेत.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 207
पंतप्रधान कार्यालय
पंतप्रधान उद्या देणार रुद्रपूर, उत्तराखंडला भेट
एकात्मिक सहकार विकास प्रकल्पाचा करणार शुभारंभ
नवी दिल्ली, 13 फेब्रुवारी 2019
पंतप्रधान नरेंद्र मोदी 14 फेब्रुवारी 2019 रोजी उत्तराखंडमधल्या रुद्रपूरला भेट देणार आहेत. या भेटीदरम्यान पंतप्रधान राज्य एकात्मिक सहकारी विकास प्रकल्पाचा शुभारंभ करतील, तसेच दीनदयाळ शेतकरी कल्याण योजनेतील निवडक लाभार्थींना कर्ज राशीच्या धनादेशाचे वितरणही करतील.
उत्तराखंडमधील ग्रामीण अर्थव्यवस्था सुधारण्याचे लक्ष्य असलेल्या एकात्मिक सहकारी विकास प्रकल्पामुळे सहकार, कृषी आणि संलग्न क्षेत्रांना चालना मिळेल. या प्रकल्पामुळे कृषी आणि संलग्न कार्यात सहभागी असलेल्यांना पुरेसे पाठबळ उपलब्ध होईल आणि त्यामुळे उत्तराखंडमधल्या डोंगराळ प्रदेशातून होणारे सक्तीचे स्थलांतर थांबेल. या प्रकल्पातील निधीचा पहिला टप्पा म्हणून पंतप्रधान उत्तराखंडच्या मुख्यमंत्र्यांकडे राष्ट्रीय सहकार विकास महामंडळाने राज्य सरकारकडे हस्तांतरीत केलेल्या 100 कोटी रुपयांचा धनादेशही सुपूर्द करतील.
दीनदयाळ उपाध्याय शेतकरी योजनेतील निवडक लाभार्थ्यांना पंतप्रधान कर्जाच्या धनादेशांचे वाटपही करतील. उत्तराखंड सरकारच्या या योजनेअंतर्गत शेतकऱ्यांना केवळ 2 टक्के व्याजाने एक लाख रुपयांपर्यंतचे बहुउद्देशीय कर्ज उपलब्ध होईल. 2022 पर्यंत राज्यातल्या शेतकऱ्यांचे उत्पन्न दुप्पट करण्याच्या राज्य सरकारच्या लक्ष्याच्या दिशेने टाकलेले हे महत्वपूर्ण पाऊल आहे.
पंतप्रधानांनी आधी 7 नोव्हेंबर 2018 रोजी भारतीय लष्कर आणि भारत-तिबेट सीमा दलातल्या जवानांसोबत दिवाळी साजरी करण्यासाठी उत्तराखंडमधल्या हरसिलला भेट दिली होती. तसेच 7 ऑक्टोबर 2018 रोजी डेहराडून येथे ‘डेस्टीनेशन उत्तराखंड: गुंतवणूकदार परिषद 2018’ लाही संबोधित केले होते.
B.Gokhale/J.Patankar/P.Kor
(Visitor Counter : 60
पंतप्रधान कार्यालय
पंतप्रधानांनी ओदिशाच्या नागरीकांना ओदिशा नववर्षारंभ आणि महा बिशुबा पाना संक्रांतीच्या दिल्या शुभेच्छा
पंतप्रधान श्री. नरेंद्र मोदी यांनी ओडिशाच्या जनतेला ओडिया नववर्ष आणि महाबिशुबा पाना संक्रांतीच्या हार्दिक शुभेच्छा दिल्या आहेत.
आपल्या ट्विटर संदेशात श्री मोदींनी यांनी शुभेच्छा दिल्या, “ओदिया नववर्षाच्या शुभेच्छा!” त्यांनी लिहिले आहे की," मी ओदिशा नववर्षाच्या आणि महाबिशुबा पाना संक्रांतीच्या ओदिशाच्या जनतेस मनापासून शुभेच्छा देतो. तुमच्या सर्व आकांक्षा येत्या वर्षात पूर्ण होवोत,अशी मी प्रार्थना करतो. सर्वांना आरोग्य आणि सौख्य लाभो. ”
संरक्षण मंत्रालय
व्हाइस अॅडमिरल संदीप नैथानी, एव्हीएसएम, व्हिएसएम यांनी भारतीय नौदलाचे चीफ ऑफ मॅटेरीएल म्हणून पदभार स्विकारला
व्हाइस अॅडमिरल संदीप नैथानी, एव्हीएसएम, व्हिएसएम यांनी 01 जून 2021 रोजी भारतीय नौदलाचे चीफ ऑफ मॅटेरीएल म्हणून पदभार स्विकारला
नैथानी हे पुण्यातील खडकवासला इथल्या राष्ट्रीय संरक्षण प्रबोधिनीचे पदवीधर आहेत.
भारतीय नौदलाच्या इलेक्ट्रीकल शाखेत त्यांची 01 जून 1985 मधे नियुक्ती झाली होती. अॅडमिरल नैथानी हे आयआयटी दिल्लीमधून रडार आणि संप्रेषण अभियांत्रिकीचे पदव्यूत्तर स्नातक आहेत. तसेच संरक्षण सेवा कर्मचारी महाविद्यालय  आणि राष्ट्रीय संरक्षण महाविद्यालयाचे  प्रतिष्ठीत माजी विद्यार्थी आहेत.
नौदलातील आपल्या पत्तीस वर्षांहून अधिकच्या कार्यकाळात त्यांनी अनेक आव्हानात्मक जबाबदाऱ्या पार पाडल्या आहेत. विमानवाहू युद्धनौका विराटवरही त्यांनी महत्वपूर्ण सेवा बजावली आहे.
मुंबई आणि विशाखापट्टणम इथल्या गोदीमधे तसेच नौदल मुख्यालयात त्यांनी ध्वज अधिकारी म्हणून कार्मिक तसेच मॅटेरीएल शाखेत अनेक महत्वाच्या पदांवर काम केले आहे.
नौदलाच्या आएनएस वलसुरा या इलेक्ट्रीकलसंबंधी सर्व प्रशिक्षण देणाऱ्या प्रतिष्ठीत आस्थापनेची जबाबदारीही त्यांनी सांभाळली आहे.
त्यांच्या उल्लेखनीय सेवेसाठी त्यांना अतिविशिष्ट सेवा पदक आणि विशिष्ट सेवा पदकाने गौरवण्यात आले आहे.
भारतीय नौदलातील प्रधान कर्मचारी अधिकारी आणि सर्वात ज्येष्ठ तंत्र अधिकारी या नात्याने अॅडमिरल यांच्याकडे सर्व तांत्रिक विभागांची जबाबदारी आहे. यात देखभाल व्यवस्थापन आणि सर्व यंत्रांच्या सुविहित कार्यान्वयनाच्या जबाबदारीचा समावेश आहे. विशेषत: सगळ्या अभियांत्रिकी, इलेक्ट्रिकल, इलेक्ट्रॉनिक्स, शस्त्रास्त्र, सेन्सर्स, आणि माहिती तंत्रज्ञानासंबंधित याशिवाय नौका तसेच पाणबुडीसाठी उपयोगी यंत्रणा, उपकरणे, नौदलाच्या स्वदेशीकरणा संबंधित बाबी, व्यापक तांत्रिक पायाभूत सुविधा उभारणी यासह अनेक महत्वाच्या जबाबदाऱ्या आता ते सांभाळणार आहेत.
व्हाइस अॅडमिरल एसआर सरमा पीव्हीएसम, एव्हीएसएम, व्हिएसएम 31 मे 2021 रोजी निवृत्त झाले. त्यांच्याकडून नैथानी यांनी पदभार स्विकारला.
वाणिज्य आणि उदयोग मंत्रालय
पियुष गोयल यांनी ई -कॉमर्स आणि लॉजिस्टिक्स उद्योगातील संबंधितांशी व्हिडिओ कॉन्फरन्सिंगद्वारे संवाद साधला
आवश्यक वस्तू सर्वात सोयीस्कर आणि सुरक्षित मार्गाने लोकांपर्यंत पोहचवण्यासाठी सरकार वचनबद्ध असल्याचे सांगितले
नवी दिल्ली, 27 मार्च 2020
रेल्वे आणि वाणिज्य व उद्योग मंत्री पीयूष गोयल यांनी गुरुवारी ई-कॉमर्स आणि लॉजिस्टिक उद्योगातील हितधारकांबरोबर व्हिडिओ कॉन्फरन्सद्वारे संवाद साधला आणि कोविड-19 लॉकडाऊन मुळे भेडसावत असलेल्या समस्या आणि त्या सोडवण्यासाठी उपाययोजनांबाबत चर्चा केली. अत्यावश्यक वस्तू सर्वात सोयीस्कर आणि सुरक्षित मार्गाने लोकांपर्यंत पोहोचाव्यात यासाठी सरकार वचनबद्ध आहे , अशी ग्वाही त्यांनी उद्योग क्षेत्रातील प्रमुखांना दिली.
या बैठकीत पुढील ई-कॉमर्स कंपन्यांचे प्रतिनिधी उपस्थित होते: स्नॅपडील, शॉपक्लूज , फ्लिपकार्ट, ग्रॉफर्स, नेटमेड्स, फार्मइझी, 1 एमजी टेक, उडान, अमेझॉन इंडिया, बिग बास्केट, झोमाटो. मोठ्या रिटेल ऑपरेटर्सचे प्रतिनिधित्व मेट्रो कॅश अँड कॅरी, वॉलमार्ट, आरपीजी तर लॉजिस्टिक ऑपरेटरचे प्रतिनिधित्व एक्सप्रेस इंडस्ट्री कौन्सिल, डिलिव्हरी, सेफ एक्सप्रेस, पेटीएम, स्विगी यांनी केले.
जीवनावश्यक वस्तूंची पुरवठा साखळी कायम राहावी आणि विविध सुविधा सुरळीतपणे सुरू राहाव्यात याकरिता डीपीआयआयटी नियमितपणे किरकोळ विक्रेते आणि ई-कॉमर्स कंपन्यांबरोबर काम करत आहे. डीपीआयआयटीच्या प्रयत्नांचा परिणाम म्हणून गृह मंत्रालयाने आवश्यक वस्तूंच्या पुरवठ्याशी संबंधित विविध बाबी कशा हाताळायच्या याविषयी राज्य सरकारच्या मार्गदर्शनासाठी प्रमाणित कार्यप्रणाली जारी केली आहे. विभागाने वाहतूक आणि वस्तू पुरवठा, सर्वसामान्यांना जीवनावश्यक वस्तूंच्या पुरवठ्या संबंधी वस्तुस्थिती वर लक्ष ठेवण्यासाठी तसेच लॉकडाऊन कालावधीत विविध हितधारकांना भेडसावणाऱ्या या अडचणींवर लक्ष ठेवण्यासाठी नियंत्रण कक्षही स्थापन केला आहे.
लॉकडाऊन पार्श्वभूमीवर भारतीय पेटंट कार्यालयाने विविध बाबी पूर्ण करण्यासाठी, प्रतिक्रिया नोंदवणे, फी भरणे आदींची मुदत वाढविली आहे. यामुळे अशा सर्व अर्जदारांना ज्यांचे पेटंट, डिझाइन आणि ट्रेडमार्कसाठी अर्ज सादर करण्याची मुदत लॉकडाऊन कालावधी दरम्यान आहे, त्यांना दिलासा मिळणार आहे.
B.Gokhale/S.Kane/P.Kor
(Visitor Counter : 150
संरक्षण मंत्रालय
लष्कराच्या दक्षिण कमांडचे कमांडर लेफ्ट.जनरल जे एस नैन यांनी लष्करातर्फे पुण्यात कार्यान्वित होत असलेल्या कोविड रुग्णालयातील सुविधांचा आढावा घेतला
पुणे, 27 एप्रिल 2021
पुणे येथे फक्त कोविड रुग्णांच्या उपचारासाठी स्थापन केलेल्या समर्पित वैद्यकीय केंद्रातील सुविधांचा आढावा घेण्यासाठी लष्कराच्या दक्षिण कमांडचे जनरल ऑफिसर कमांडिंग-इन चीफ लेफ्टनंट जनरल जे. एस. नैन यांनी 27 एप्रिलला जुन्या कमांड हॉस्पिटल संकुलाला भेट दिली.पुण्याच्या जिल्हा वैद्यकीय अधिकाऱ्यांकडून पाठविण्यात आलेल्या नागरी रुग्णांवरील उपचारासाठी जुन्या कमांड रुग्णालयात मोठ्या क्षमतेने सुविधा उभारण्यात आल्या आहेत. या भेटीदरम्यान लेफ़्ट. जनरल नैन यांनी त्या रुग्णालयातील आरोग्य कर्मचाऱ्यांशी संवाद साधला आणि महामारीविरोधात सुरु असलेल्या लढ्यात ते करीत असलेल्या समर्पित देशसेवेबद्दल त्यांचे कौतुक केले. लेफ़्ट जनरल नैन म्हणाले की, “राज्य सरकार आणि पुण्यातील नागरिक यांना या सुविधा केंद्रांमध्ये वैद्यकीय सेवा पुरविण्यासाठी आम्ही संपूर्णपणे सज्ज आहोत. कोविड बाधित रुग्णांची काळजी घेण्यासाठी या रुग्णालयात डॉक्टर्स आणि वैद्यकीय सहाय्यकांचे समर्पित पथक तैनात करण्यात आले आहे.”
भारतात गेल्या काही काळात कोविड रुग्णांच्या संख्येत मोठी वाढ होत असल्यामुळे, या परिस्थितीवर मात करण्यासाठी लष्कराच्या पुणेस्थित दक्षिण कमांडने पुन्हा एकदा पुढे येत महाराष्ट्र आणि इतर राज्य सरकारांना मदत देऊ केली आहे. गुजरातमध्ये अहमदाबाद येथे 900 खाटांचे रुग्णालय उभारण्यासाठी तसेच राजस्थानमध्ये बारमेर येथे 100 खाटांचे विलगीकरण केंद्र उभारण्यासाठी लष्कराने याआधीच मदत पुरविली आहे. मध्य प्रदेशात देखील विविध ठिकाणी लष्कराने अशाच प्रकारचे मदतकार्य करून भोपाळ येथे 100 खाटांचे वैद्यकीय सुविधा केंद्र तसेच ग्वाल्हेर आणि सागर या ठिकाणी प्रत्येकी 40 खाटांची दोन वैद्यकीय केंद्रे उभारली आहेत. त्याचसोबत, दक्षिणेकडील सर्व राज्यांमध्ये अशाच प्रकारच्या केंद्रांच्या उभारणीसाठी क्षमता बांधणी आणि त्या कामाचे सातत्याने परीक्षण करण्याचे काम सुरु आहे. या महामारीदरम्यान सर्व निवृत्त अधिकारी आणि माजी सैनिक आणि त्यांच्या कुटुंबांशी संपर्क साधण्याच्या लेफ्टनंट जनरल जे एस नैन यांच्या आणखी एका उपक्रमामुळे दुर्गम प्रदेशात राहणाऱ्या नागरिकांमध्ये विश्वास आणि सुकरतेचे वातावरण निर्माण झाले आहे.
वैद्यकीय मदतीमध्ये समन्वय साधण्यासाठी तयार केलेल्या विशेष गटातील एका वरिष्ठ अधिकाऱ्याने म्हटले आहे की, दक्षिण कमांडने त्याच्या जबाबदारी क्षेत्रात येणाऱ्या 11 राज्ये आणि 4 केंद्रशासित प्रदेशांमध्ये विविध मानवतावादी मदतकार्याशी आणि आपत्ती निवारण कार्याशी जोडून घेतले आहे. विविध आकस्मिक आपत्तींना तोंड देण्यासाठी सज्ज राहतानाच, गरजू नागरिकांना कोविड संबंधी योग्य वैद्यकीय सुविधा पुरविण्यासाठी सदैव तयार राहण्याचे स्पष्ट आदेश दक्षिण कमांडच्या लष्कर कमांडरांनी या कमांडच्या अधिपत्याखाली असणाऱ्या वैद्यकीय केंद्रांमध्ये कार्यरत असलेल्या संबंधितांना दिले आहेत.
नागरी उड्डाण मंत्रालय
ज्योतिरादित्य सिंधिया यांनी नागरी उड्डाण मंत्री म्हणून कार्यभार स्वीकारला
जनरल व्ही.के. सिंग यांनी राज्यमंत्री म्हणून कार्यभार स्वीकारला
नवी दिल्ली, 9 जुलै 2021
ज्योतिरादित्य माधवराव सिंधिया यांनी आज नागरी उड्डाण मंत्री म्हणून कार्यभार स्वीकारला. एका ट्विटमध्ये सिंदिया म्हणाले, “नागरी उड्डाण मंत्रालयाची सूत्रे हरदीप एस पुरी यांच्याकडून घेताना आनंद झाला. माझे कर्तव्य मनापासून निष्ठेने पार पाडण्याचा आणि त्यांनी हाती घेतलेले चांगले कार्य पुढे सुरु ठेवण्याचा मी संकल्प करतो.”
माजी नागरी उड्डाण मंत्री आणि विद्यमान गृहनिर्माण व शहरी कामकाज मंत्री आणि पेट्रोलियम व नैसर्गिक वायू मंत्री हरदीप एस पुरी आणि नागरी उड्डाण राज्यमंत्री जनरल व्ही. के. सिंग यावेळी उपस्थित होते.
यापूर्वी ज्योतिरादित्य सिंधिया यांनी 2007-2009 या काळात दळणवळण आणि माहिती तंत्रज्ञान मंत्रालयात राज्यमंत्री म्हणून, 2009 ते 2012 पर्यंत वाणिज्य व उद्योग मंत्रालयाचे राज्यमंत्री आणि नंतर 2012 ते 2014 ऊर्जा राज्यमंत्री  म्हणून जबाबदारी सांभाळली होती. मध्य प्रदेशातून ते चार वेळा लोकसभेवर निवडून गेले होते आणि आता राज्यसभेचे सभासद म्हणून त्यांचा हा पहिलाच कार्यकाळ आहे. सिंदिया वित्त, परराष्ट्र व्यवहार आणि संरक्षण, शिक्षण, महिला, मुले, युवक व क्रीडा संबंधी स्थायी समिती तसेच अनुमान, याचिका व विशेषाधिकार समितीचे सदस्य आणि गृह मंत्रालय सल्लागार समितीचे सदस्य होते.
शैक्षणिक पार्श्वभूमी बाबत सांगायचे तर सिंदिया हार्वर्ड विद्यापीठातून अर्थशास्त्राचे पदवीधर आहेत आणि स्टॅनफोर्ड विद्यापीठातून मास्टर्स ऑफ बिझिनेस अॅडमिनिस्ट्रेशन  केले आहे.
जनरल  डॉ. विजय कुमार सिंह यांनी आज सकाळी नागरी उड्डाण मंत्रालयाचे राज्यमंत्री म्हणून कार्यभार स्वीकारला. मे 2014 मध्ये लोकसभेवर निवडून आल्यानंतर व्ही. के. सिंग यांनी केंद्र सरकारमध्ये विविध जबाबदाऱ्या सांभाळल्या. मे, 2019 मध्ये सिंग लोकसभेवर पुन्हा निवडून गेले आणि केंद्रीय रस्ते वाहतूक आणि महामार्ग मंत्रालयाचे राज्यमंत्री म्हणून कार्यभार पाहिला.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 252
आरोग्य आणि कुटुंब कल्याण मंत्रालय
भारताच्या एकूण कोविड-19 प्रतिबंधक लसीकरणाने 216.95 कोटी मात्रांचा टप्पा केला पार
12 ते 14 वर्षे वयोगटातील, 04 कोटी 08 लाखांहून जास्त जणांना पहिली लसमात्रा
देशात उपचाराधीन कोरोना रुग्णांची संख्या सध्या 46 हजार 216
देशभरात गेल्या 24 तासात, 4 हजार 510 नव्या कोरोना रुग्णांची नोंद
रुग्ण बरे होण्याचा दर सध्या 98.71 टक्के
साप्ताहिक पॉझिटिव्हिटी दर  सध्या 1.80%
नवी दिल्ली, 21 सप्टेंबर 2022
आज सकाळी सात वाजेपर्यंत मिळालेल्या अहवालानुसार, भारतात कोविड-19 च्या लसमात्रांची संख्या 216 कोटी 95 लाखांवर  पोहोचली आहे.
12 ते 14 वर्षे वयोगटासाठी कोविड 19 लसीकरण, 16 मार्च 2022 रोजी सुरू झालं. आतापर्यंत 4 कोटी 8 लाखाहून जास्त मुलांना कोविड-19 लसीची पहिली मात्र मिळाली आहे. त्याच प्रमाणे 18 ते 59 वर्षे वयोगटासाठी कोविड -19 लसीची खबरदारीची मात्रा 10 एप्रिल 2022 पासून सुरू झाली.
आज सकाळी सात वाजेपर्यंत मिळालेल्या अहवालानुसार एकंदर आकडेवारी खालील प्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,14,909
|
|
2nd Dose
|
|
1,01,14,592
|
|
Precaution Dose
|
|
69,53,881
|
|
FLWs
|
|
1st Dose
|
|
1,84,36,250
|
|
2nd Dose
|
|
1,77,11,873
|
|
Precaution Dose
|
|
1,35,26,783
|
|
Age Group 12-14 years
|
|
1st Dose
|
|
4,08,52,001
|
|
2nd Dose
|
|
3,13,24,504
|
|
Age Group 15-18 years
|
|
1st Dose
|
|
6,18,86,738
|
|
2nd Dose
|
|
5,28,80,405
|
|
Age Group 18-44 years
|
|
1st Dose
|
|
56,11,15,098
|
|
2nd Dose
|
|
51,51,57,992
|
|
Precaution Dose
|
|
8,67,04,230
|
|
Age Group 45-59 years
|
|
1st Dose
|
|
20,40,01,904
|
|
2nd Dose
|
|
19,68,22,012
|
|
Precaution Dose
|
|
4,52,44,492
|
|
Over 60 years
|
|
1st Dose
|
|
12,76,49,068
|
|
2nd Dose
|
|
12,30,47,449
|
|
Precaution Dose
|
|
4,57,07,410
|
|
Precaution Dose
|
|
19,81,36,796
|
|
Total
|
|
2,16,95,51,591
भारतातल्या सक्रिय कोरोना रुग्णांची संख्या सध्या 46 हजार 216 एवढी आहे. सक्रिय रुग्णांची संख्या देशातल्या कोरोना रुग्णांच्या एकूण संख्येच्या 0.10% आहे.
भारतात कोरोनातून बरे होण्याचा दर 98.71% आहे. देशात गेल्या 24 तासात, 05 हजार 640 कोरोना रुग्ण बरे झाले आणि देशातल्या बरे झालेल्या कोरोना रुग्णांची सुरुवातीपासून आतापर्यंतची एकूण संख्या 04 कोटी, 39 लाख, 72 हजार, 980 आहे.
देशात गेल्या 24 तासात कोरोनाच्या नव्या 04 हजार 510 रुग्णांची नोंद झाली.
देशात गेल्या 24 तासात कोविड 19 च्या एकूण 03 लाख 39 हजार 994 चाचण्या करण्यात आल्या. भारतात आतापर्यंत एकंदर 89 कोटी 23 लाखाच्या वर  चाचण्या करण्यात आल्या आहेत.
देशात साप्ताहिक पॉझिटिव्हिटी  दर सध्या 1.80%, तर दैनिक पॉझिटिव्हीटी  दर 1.33%.आहे.
S.Patil /A.Save/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 181
रस्ते वाहतूक आणि महामार्ग मंत्रालय
केरळमधल्या तीन टोल नाक्यावरचे शुल्क माफ
(नवी दिल्ली, 21 ऑगस्ट 2018
केरळमधली अभूतपूर्व पूरपरिस्थिती लक्षात घेऊन भारतीय राष्ट्रीय महामार्ग प्राधिकरणाने केरळमधल्या तीन टोल नाक्यावरचे शुल्क माफ केले आहे. त्रिसूर जिल्ह्यातल्या पलीक्करा, पलक्कड जिल्ह्यात पांपापल्लम आणि कोचीन जिल्ह्यातल्या कुबालम् जकात नाक्यांचा यात समावेश आहे. गेल्या आठवड्यापासून ही शुल्क माफी सुरू झाली असून या आठवड्याच्या अखेरपर्यंत म्हणजे 26 ऑगस्टपर्यंत ही माफी सुरू राहणार आहे.
अलुवाजवळ अभूतपूर्व पुरामुळे धरणातून पाण्याचा विसर्ग सुरू असल्याने राष्ट्रीय महामार्ग 544 सह राज्यातले अनेक महामार्ग जलमय झाले आहेत.
N.Sapre/N.Chitale/P.Kor
पंतप्रधान कार्यालय
बिल गेट्स यांनी घेतली पंतप्रधान नरेंद्र मोदी यांची भेट
नवी दिल्ली, 18 नोव्हेंबर 2019
बिल अँड मेलिंदा गेट्स फाऊंडेशनचे सह अध्यक्ष बिल गेट्स यांनी आज पंतप्रधान नरेंद्र मोदी यांची भेट घेतली. गेट्स तीन दिवसांच्या भारत दौऱ्यावर आहेत. मोदी आणि गेट्स दोघेही न्यूयॉर्क इथे संयुक्त राष्ट्रांच्या महाअधिवेशनादरम्यान सप्टेंबरमध्ये भेटले होते.
शाश्वत विकास उद्दिष्टे साध्य करण्याच्या प्रयत्नांमध्ये विशेषत: आरोग्य, पोषण, स्वच्छता आणि कृषी विषयक उद्दिष्टे साध्य करण्याच्या भारत सरकारच्या प्रयत्नांना पाठिंबा देण्यासाठी आपले फाऊंडेशन कटिबद्ध असल्याचा पुनरुच्चार बिल गेट्स यांनी केला.
पोषणाला प्रमुख लक्ष्यित क्षेत्र म्हणून प्राधान्य दिल्याबद्दल तसेच राष्ट्रीय पोषण अभियानांतर्गत होत असलेल्या प्रयत्नांचे गेट्स यांनी कौतुक केले.
गरीब आणि वंचितांच्या उत्थानासाठी कृषी उत्पादकता वाढवणे, यंत्रणांची कामगिरी याबाबत काही नव्या संकल्पना त्यांनी मांडल्या.
फाऊंडेशनच्या प्रयत्नांचे पंतप्रधानांनी कौतुक केले. फाऊंडेशनच्या तत्परतेचा आणि कौशल्यांचा सरकारला आदर असल्याचे त्यांनी सांगितले. आकडेवारी आणि पुरावा आधारित विचारी हस्तक्षेप आणि विकास भागीदारांचा पाठिंबा यामुळे आरोग्य, पोषण, शेती आणि हरित ऊर्जा या क्षेत्रातल्या कामाला गती मिळू शकेल, असे त्यांनी सुचवले.
बिल गेट्स यांच्यासोबत भारतातल्या त्यांच्या पथकातले प्रमुख सदस्य होते.
B.Gokhale/S.Kakade/D.Rane
(Visitor Counter : 67
पंतप्रधान कार्यालय
पंतप्रधानांनी ऑस्ट्रेलियाच्या पंतप्रधानांशी दूरध्वनीवरून साधला संवाद
नवी दिल्ली, 6 एप्रिल 2020
पंतप्रधान नरेंद्र मोदी यांनी ऑस्ट्रेलियाचे पंतप्रधान स्कॉट मॉरिसन यांच्याशी आज दूरध्वनीवरून संवाद साधला.
कोविड -19 रोगाचा प्रादुर्भाव आणि त्याच्या प्रतिबंधासाठी आप-आपल्या देशांतर्गत कार्यक्षेत्रांत सरकारने उचललेली पावले, यांबद्दल उभय नेत्यांनी चर्चा केली. या आरोग्यविषयक समस्येचा सामना करण्यासाठी अनुभवांची द्विपक्षीय देवाणघेवाण आणि संशोधनासाठी संयुक्त प्रयत्न महत्त्वाचे असल्याबद्दल त्यांचे एकमत झाले.
‘प्रवासावरील निर्बंधांमुळे भारतात अडकून पडलेल्या ऑस्ट्रेलियाई नागरिकांना आवश्यक त्या सर्व सुविधा व सहकार्य देण्याची भारत सरकारची तयारी असल्याचे’ पंतप्रधानांनी सांगितले. तर, “ऑस्ट्रेलियाई समाजाचा एक चैतन्यमय घटक म्हणून, ऑस्ट्रेलियातील भारतीय विद्यार्थ्यांसहित संपूर्ण भारतीय समुदायाचे महत्त्व अबाधित राहील” अशी ग्वाही मॉरिसन यांनी दिली.
उभय देश, प्राधान्याने सध्याच्या आरोग्य-समस्येवर मात करण्यासाठी प्रयत्न सुरूच ठेवतील, मात्र त्याचवेळी, इंडो-पॅसिफिक म्हणजेच, भारत-प्रशांत क्षेत्रासहित भारत-ऑस्ट्रेलिया भागीदारीच्या वाढत्या महत्त्वपूर्णतेवर नजर ठेवण्याबद्दलही उभय नेत्यांची सहमती झाली.
G.Chippalkatti/J.Waishampayan/P.Malandkar
(
आरोग्य आणि कुटुंब कल्याण मंत्रालय
भारत सरकारने राज्ये/केंद्रशासित प्रदेशांना आतापर्यंत सुमारे 16.16 कोटी लसींच्या मात्रा मोफत पुरवल्या
राज्ये/केंद्रशासित प्रदेशांकडे अद्यापही 1 कोटीहून अधिक लसींच्या मात्रा उपलब्ध
याशिवाय येत्या 3 दिवसात राज्ये/केंद्रशासित प्रदेशांना 20 लाखापेक्षा जास्त लसींच्या मात्रा मिळणार
कोविड-19 महामारी विरोधातल्या लढ्यात केंद्र सरकार अग्रस्थानी आहे. महामारी विरोधातल्या भारत सरकारच्या पंच सूत्री धोरणातील लसीकरण हा महत्वाचा स्तंभ आहे. टेस्ट, ट्रॅक, ट्रीट, कोविडला प्रतिबंध करणारी वर्तणूक आणि लसीकरण यांचा या पंच सूत्री धोरणात समावेश आहे.
कोविड-19 लसीकरणाच्या व्यापक आणि वेगवान तिसऱ्या टप्प्याची 1 मे 2021 पासून अंमलबजावणी होणार आहे. नव्या पात्र वयोगटाच्या लसीकरणासाठीची नोंदणी काल  पासून सुरु झाली आहे. संभाव्य लाभार्थी, CoWIN पोर्टल  किंवा आरोग्य सेतू ऍप द्वारे याची नोंदणी करू शकतात.
केंद्र सरकारने राज्ये/केंद्रशासित प्रदेशांना आतापर्यंत सुमारे 16.16 कोटी  लसींच्या मात्रा मोफत पुरवल्या आहेत. यापैकी वाया गेलेल्या मात्रा धरून आतापर्यंत एकूण 15,10,77,933 लसींच्या मात्रा वापरण्यात आल्या.
राज्ये/केंद्रशासित प्रदेशांकडे अद्यापही 1 कोटीहून अधिक  लसींच्या मात्रा वापरण्यासाठी उपलब्ध आहेत.
याशिवाय येत्या 3 दिवसात राज्ये/केंद्रशासित प्रदेशांना 20 लाखापेक्षा जास्त  लसींच्या मात्रा मिळणार आहेत.
महाराष्ट्र राज्य सरकारच्या काही अधिकाऱ्यांचा दाखला देत,महाराष्ट्रात लसीचा साठा संपुष्टात आल्याने त्याचा राज्यातल्या लसीकरण मोहिमेवर विपरीत परिणाम होत असल्याचे सांगणारे वृत्त काही माध्यमे देत आहेत.
या संदर्भात हे स्पष्ट करण्यात येत आहे की महाराष्ट्राला 28 एप्रिल 2021 रोजी  एकूण 1,63,62,470 लसींच्या मात्रा प्राप्त झाल्या आहेत. यापैकी वाया गेलेल्या  मात्रासह एकूण 1,56,12,510 मात्रांचा वापर करण्यात आला. राज्याकडे, उर्वरित 7,49,960 लसींच्या मात्रा, पात्र वयोगटातल्या लोकांना देण्यासाठी उपलब्ध आहेत.
याशिवाय येत्या तीन दिवसात कोविड प्रतिबंधक लसीच्या 20,48,890 मात्रा पोहोचण्याच्या मार्गावर आहेत.
संरक्षण मंत्रालय
अति विशिष्ट सेवा पदक, युद्ध सेवा पदक, सेना पदक, विशेष सेवा पदक विजेते लेफ्टनंट जनरल अजय कुमार सिंग यांनी सदर्न कमांड, पुणे येथील पदभार स्वीकारला
पुणे , 1 नोव्हेंबर 2022
अतिविशिष्ट सेवा पदक, युद्ध सेवा पदक, सेना पदक, विशिष्ट सेवा पदक विजेते लेफ्टनंट जनरल अजय कुमार सिंग यांनी 01 नोव्हेंबर 2022 रोजी भारतीय सैन्याच्या सदर्न कमांडचा पदभार स्वीकारला.
लेफ्टनंट जनरल अजय कुमार सिंग हे राष्ट्रीय सुरक्षा अकादमी, पुणे आणि भारतीय सैनिक अकादमी, डेहराडूनचे माजी विद्यार्थी आहेत. तसेच ते डिसेंबर 1984 मध्ये 7/11 गोरखा रायफल्समध्ये जनरल ऑफिसर पदी नियुक्त झाले होते. सिंग यांना सर्व प्रकारच्या भूप्रदेशात काम करण्याचा दांडगा अनुभव आहे मग ते दहशतवादप्रवण क्षेत्र असो की आणि उंचावरील सीमाभाग, बर्फाळ प्रदेश असो किंवा सियाचीनचा हिमाच्छादित प्रदेश अथवा वाळवंटी सीमाक्षेत्र. त्यांनी जम्मू काश्मीर मधील नियंत्रण रेषेवर 1/11 गोरखा रायफल्स, वेस्टर्न थिएटरमधील एक एलिट ब्रिगेड, काश्मीर खोऱ्यातील एक फ्रंटलाइन काउंटर इन्सर्जन्सी फोर्स आणि ईशान्येकडील त्रिशक्ती कोअरचे नेतृत्व केले आहे.
जनरल ऑफिसर सिंग यांनी प्रमुख निर्देशात्मक आणि कर्मचारी पदांवर देखील काम केले आहे, ज्यात कमांडो विंग, बेळगाव येथील प्रशिक्षक, लष्करी ऑपरेशन्सचे अतिरिक्त महासंचालक आणि संरक्षण मंत्रालय , नवी दिल्लीच्या एकात्मिक मुख्यालयात महासंचालक  या पदांचा समावेश आहे. नेपाळमधील भारतीय दूतावासात, पीपीओ धरान येथे प्रभारी अधिकारी म्हणून काम करून राजनैतिक मुत्सद्दी सैनिकाची भूमिका देखील बजावली आहे.
पदभार स्वीकारल्यानंतर त्यांनी पुण्यातील सदर्न कमांड युद्ध स्मारक येथे पुष्पचक्र अर्पण करून शहीद जवानांना आदरांजली वाहिली.
निवृत्त होत असलेले आर्मी कमांडर तसेच परम विशिष्ट सेवा पदक, अति विशिष्ट सेवा पदक, सेना पदक विजेते लेफ्टनंट जनरल जे.एस. नैन यांनी अत्यंत आव्हानात्मक वातावरणात नेमून दिलेली कामे पूर्ण करण्यासाठी कमांडच्या सर्व श्रेण्यांचे त्यांची अतुलनीय बांधिलकी, समर्पण आणि निष्ठेबद्दल कौतुक केले.
S.Patil /S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 101